GABINETE DE DOCUMENTACAO E DIREITO COMPARADO 

Xipfumelelanu xa nthlanganu wa matiku ya misava mayelanu ni 
timhaka ta tinfanelo ta xumunhu 

Lexi xi saimweke xi thiela xi haxiwa hi huvu ya nthlanganu wa matiku ya misava 
hi kola ka Resolugao 217 A (III) ya 10 ka Dezembro ka 1948. 

Xiviko 

Hi ku xixima le svaku a ku hlonipha ka lisima ni tinfanelo leti ti lumbaka a lixaka la ximunhu y 
ndlela yo sungula leyi yi fanelaka ku landziwa a ku kota ku a vanhu va hanya e nkhululekeni, hi 
kurhula ni ku fana a misaveni; 

Hi ku tiva le svaku a ku kala ku tiva ni ku xixima a tinfanelo ta wumunhu ku bzalile nsele leyi yi 
nga hombolokisa mahanyele ni mapimisele ya ximunhu, ni ku tiva le svaku a ku navela kukulu 
ka vanhu va misava y ku hanya e kurhuleni, na va nga thxaviseliwi kumbe ku hanya hi 
wusiwana, na va nga thxavi ku khuluma, ku veka mavonele kumbe ku kholwa; 

Hi ku xixima le svaku y sva lisima a ku vikela ta tinfanelo ta ximunhu hi ku bzala mafumele lawa 
ma hloniphaka tinfanelo leti, svanga ndlela ya ku heta wupfukeli leli vanhu va liyendlaka hi kola 
ka kutwa tixanisa ni wukhinyavezi; 

Hi ku xixima le svaku y sva lisima a ku seketela ni kuyandzisa a wunghani xikarhi ka matiku 
hin'kwawu ya misava; 

Hi ku xixima le svaku a svithsungu sva matiku ya misava svi haxile, hi kola ka papela, a ku 
thsembha ni ku seketela ka svona ka timhaka ta lisima ni tinfanelo ta ximunhu ni mahanyele yo 
kala wuyavanyisi mayelanu ni tinfanelo ta wanuna kumbe wansati, ni ku tiboha ka nthlanganu 
lowu a ku pfunisela ku Iwa ni mahanyele ya usiwana ndzeni ka utomi la nkhululeko lowu wu 
yandzlke; 

Hi ku xixima le svaku, a minfumo ya matiko lawa, ma tibohile a ku hlohlotela, hi ku pfunisana ni 
Nthlanganu wa Matiku ya IMisava, a xihionipho xa tinfanelo ni wukhululeki lela ntsindza la 
ximunhu; 

Hi ku tiva le svaku a ku pfumela ni ku landza ka svileleto lesvi hi matiku hin'kwawu y masungulu 
lawa malavekaka a ku kota ku landza xiboho lexi; 

A huvu ya Nthlanganu wa Matiku ya Misava 

Yi haxa a Xipfumelelanu xa Nthlanganu wa Matiku ya Misava mayelanu ni timhaka ta tinfanelo 
ta ximunhu, na ku naveliwa le svaku, hi ku pfumela ni ku hlonipha svi leleto lesvi, a vanhu ni 
svighava hin'kwasvu sva mahanyele ya matiku svi tihinta a ku bzala moya wa mahanyele lawa 
hi ku haxa, ku djondzisa ni ku laya, svanga ndlela le yinene ya ku nghenisa xihionipho xa 
tinfanelo ni wuthlathleki la munhu ni munhu. Hi ku yengeta, ku naveliwa le svaku a nawu wa 
tiku ni tiku ni wa nthlanganu wa matiku, wu svikota ku yendia lesvaku a svileleto lesvi svi 
xiximiwa hi vana ni minfumo ya matiku lawa, ndzeni ni handle ka wona, loko malumba 
nthlanganu lowu. 

ARTIGO 1 

Vanhu hin'kwavu va psaliwili na va khululekile, funthsi va fana hi lisima ni tinfaneno. Va psaliwili 
ni nyiko ya ku pimisa ni ku yehleketa; hi kolahu, va fanela ku hanya hi moya wa umbilu ni 
unghani. 



ARTIGO 2 

Wihi na wihi a ni nfanele ya ku khala, mayelanu ni xipfumelelani lexi, na ku nga na xikheto xa 
nhlonge, muhlovo, wununa kumbe wusati, lirimi, ndhawu ya ku psaliwa, kereke, ku landza ta 
polftica kumbe ka svin'wani, tiku la mapsaliwa kumbe mathsamele ya wutomi, wupfundzi, 
kumbe xihi na xihi. 

Handle ka lesvo, a ku faneli ku hambanisiwa hi kola ka xithsamu a ndzeni ka timhaka ta polftica , 
ta ku fambisa nawu, ku fambisa ta le handle ka tiku, kumbe hi kola ka tiku leli munhu a humaka 
kalona, y nga va tiku la ku thxuseka, la ku fumiwa hi lin'wanyani kumbe matifumi, nhambi loko 
tiku leli li tsemeliwi ndzelekani e ka mafumele ya lona. 

ARTIGO 3 

Munhu ni munhu a ni nfanelo ya wutomi, nkhululeko ni usirheleli. 

ARTIGO 4 

A hava Iweyi a fanelaka ku hanya hi wukarawa kumbe utirheli; a wukarawa ni wuxavisi la 
svikarawa, hi mukhuva wihi na wihi, sva tsimbisiwa. 

ARTIGO 5 

A hava Iweyi a fanelaka ku xanisiwa miri, ku tsemeliwa khotso kumbe svikhatiso sva tixanisa ta 
ku hambana ni makhatisele ya ximunhu kumbe ya ku muhohlota. 

ARTIGO 6 

Wihi na wihi a ni nfanelo ya kuhloniphiwa svanga munhu phambheni ka nawu. 

ARTIGO 7 

Phambheni ka nawu hin'kwavu vanhu va fana, futhsi va fanela ku sirheliwa hi nawu hi ndlela ya 
ku fana. Va fanela ku vikeliwa hi ku fana mayelanu ni hin'kwaxu xihiawuhlawu kumbe 
wuhlohloteli lihi na lihi la xihiawuhlawu lexi xi kongometaka ku hambanyisaka xipfumelelanu lexi. 

ARTIGO 8 

Wihi na wihi a ni nfanelo ya ku yamukeliwa e ka xighaha xihi na xihi xa ku tendera timhaka ta 
nawu ndzeni ka tiku , kuve a ya mangala lesvi a svi xandzaka mayelano ni ku djikisiwa ka 
tinfanelo ta ntsindza le ti tsaliweke e mabukwini ya nawu wa tiku. 

ARTIGO 9 

A hava Iweyi a fanelaka ku khomiwa, ku nghenisiwa e khotsoeni kumbe ku khatisiwa hi ku 
rhumeliwa e matikwene ya vambe na svi nga na masungulo. 

ARTIGO 10 

Munhu ni munhu a ni nfanelo ya ku, hi kufana ni hin'kwavu vanhu, a timhaka takwe ti xuxiwa e 
gdekeni hi b'andhia 16 thsembheka, leli lifanelaka ku nyika tinfanelo kumbe nandzu mayelanu ni 
mhaka. 

ARTIGO 11 



1. Wihi na wihi Iweyi a lumbetiwaka nandzu wo karhi a thxiwa n'kala nandzu loko mhaka 
yakwe yi nga se sentchiwa hi nawu ni ku tikomba svaku hakunene a nandzu wa 
mulumba, na a vikeliwa hi gdwetha. 

2. A hava Iweyi a fanelaka ku tsemeliwa khotso hi kola ka sviyendio lesvi, e ka n'kama a 
sviyendleke, a svi nga thxiwi xiwonho mayelanu ni nawu wa tiku ni wa nthlanganu wa 
matiku. Hi ku fana, loko y li xiwonho, a svi faneli ku tsemeliwa khotso la ku tika kutlula 
leli a li tsemeliwa xiwonho lexi a n'kama xi nga yendleka hi wona. 

ARTIGO 12 

A svi faneli ku munhu a ngheneliwa ka ta wutomi lakwe, la munti kumbe nghamu na svi nga na 
masungulo, nhambi ku yendleliwa xihi na xihi lexi y nga xlrhuku e ka wumunhu lakwe. Mayelanu 
ni hin'kwasvu lesvi, a munhu a fanela ku vikeliwa hi nawu. 

ARTIGO 13 

1. IMunhu wihi na wihi a ni nfanelo ya ku kandziha kwihi na kwihi lomu a ku rhandzaka 
ndzeni ka ti ndzelekani ta tiku lakwe ni ku yaka lomu ku xuviwaka hi mbilu yakwe. 

2. Wihi na wihi a ni nfanelo yaku, loko a svinavela, a rhurha a ya yaka matikweni 
man'wani, ni ku thielela a tikweni lakwe. 

ARTIGO 14 

1. Wihi na wihi Iweyi a ti twaka na a landzeleliwa a tikweni, a ni nfanelo ya ku kombela ni 
ku thxusiwa ku khoza e matikweni ya vambe. 

2. Kambe a nfanelo leyi a yi tirhi loko, ha kunene, a munhu Iweyi a landzeleliwa hi mhaka 
ya ku hoxela nawu, kumbe hi ku yendia mintirhu leyi yi hambaneke ni nkongometo wa 
nthlanganu wa matuku. 

ARTIGO 15 

1. Munhu ni munhu a ni nfanele ya ku lumba tiku. 

2. A hava Iweyi a fanelaka ku suseliwa nfanelo leyi na svi nga na nthlamuxelo nhambi ku 
suseliwa a nfanelo ya ku txintxa tiku. 

ARTIGO 16 

1. Loko a fikeliwa hi ntaga, a wanuna kumbe wansati, a ni nfanelo ya ku thxada ni ku yaka 
munti, na ku nga vekeliwi svi hingakanyu mayelanu ni nhlonge, tiku la mapsaliwa 
kumbe kereke. Loko wukati la ha tiyili ni loko li thsika li hela, ha vambirhi ka vona va ni 
tinfanelo tin'we. 

2. A svi faneli ku a muthxadu y li wa nsindzisa. 

3. A ndjangu wu fanela ku vikeliwa hi nawu wa tiku hi kusa wu ni lisima likulo a 
mahanyeleni ya tiku. 

ARTIGO 17 

1. Hin'kwavu vanhu, nthlanganu kumbe nkoponi, va ni nfanelo ya ku lumbiwa hi svilo. 

2. A hava Iweyi a fanelaka ku tekeliwa svilo svakwe na svi nga na masungulo. 

ARTIGO 18 

Wihi na wihi a ni nfanelo ya ku pimisa ni ku yehleketa e ku khululekeni ni ku kheta kereke tani 
hi kurhandza kayena; a lesvi svi lava ku hiaia ku a munhu a thxusekili kambe a ku txintxa 
kereke kumbe ku kholwa; hi ku fana, a svi tsimbisiwi ku munhu a paluxa kereke yakwe kumbe 



lesvi a kholwaka ka svona, kumbe yexe kumbe hi nthlanganu, kumbe a gdekeni kumbe a 
xihundleni, hi ku djondzisa, ku yendia, kumbe ku thxumayela. 

ARTIGO 19 

Wini na wihi a thxusekili ku khuluma kumbe ku veka mavonele; hi kolaho a svi faneli ku 
miyetiwa. Hi ku yengeta , a thxusekile a ku yamukeka ni ku haxa, na a nga tchuvuki ndzelekani, 
a tindzava ni mapimo hi ma mayendlele lawa a ma lavaka. 

ARTIGO 20 

1. Wihi na wihi a khululekile a ku rhamba nhlengeletanu kumbe ku kumeka e ka yona 
nhambe e ka tinthlanganu ta ku kongoma timhaka to kala ti nga yelani ni madzolonga. 

2. A svi faneli ku munhu a sindzisiwa ku lumba nthlanganu wihi na wihi. 

ARTIGO 21 

1. IMunhu ni munhu a ni nfanelo ya ku kuma xithsamu e ka urhangeli la timhaka ta tiku 
lakwe, yena hayexe kumbe hi ku rhumisa vanhu lava a nga va kheta ha yexe. 

2. Wihi na wihi, hi kufana ni hin'kwavu vanhu, a ni nfanelo ya ku kuma ntirhu e ka 
mintirhu ya nfumu wa tikweni kakwe. 

3. A kurhandza ka xithsungu y nthxumu wa ku sungula lowu tiyisaka a uhosi a tikweni; hi 
kolahu, a urhangeli lifanela ku gdoviwa hi hiaulamani hi ku famba ni ku famba ka nkarhi, 
na xi yendliwa hi voto ya xihundia, kumbe hi mahayele man'wani ya ku tiyisa ku vota a 
ku khululekeni. 

ARTIGO 22 

Wihi na wihi, svanga muhanyi wa tiku, a ni nfanelo ya ku kuma uvikeli mayelanu ni ta 
mahanyele; hi kolahu, a nga svi kota ku kombela ku pfuniwa mayelanu ni ta usiwana ni tin'wani 
ta mahanyele ya siku ni siku; a svipfunu lesvi sva koteka hikola ka ku tihinta ka minfumu ni ku 
seketeliwa hi matiku man'wani. 

ARTIGO 23 

1. IMunhu ni munhu a ni nfanelo ya ku kuma ntirhu, ya ku kheta ntirhu, ya matirhele ni 
maholele ya ku yelana ni ntirhu wakwe, ni uvikeli mayelanu ni ku luza kumbe ku 
pfumala ntirhu. 

2. Hin'kwavu vanhu, na ku nga na ku hambana, va ni nfanelo ya ku hola muholo wa 
kufana loko va tirha kufana. 

3. A mutirhi wihi na wihi a fanela kuhola kuyenela , a ku kota ku hiayisa munti wakwe 
mayelanu ni lisima xa umunhu, na wu seketeliwa, loko svi kombela, hi svin'wani ni 
svin'wani svi nga mahiwaka e mavikeleni ya utomi la munhu ni munhu. 

4. IMunhu ni munhu a khululekile a ku vumba ni van'wani vanhu, a sindicato kumbe ku ti 
nghenisa e ka ma sindicato sva nga ndlela ya ku vhikhela ti nfanelo ta utirhi la vona. 

ARTIGO 24 

Munhu ni munhu a ni nfanelo ya ku wisa ni ku xuxa, ngopfu ngopfu ya ku yampsiseliwa a 
ntsengo wa svikhati sva ntirhu ni ku nyikiwa ma feria ya ku hakeliwa. 

ARTIGO 25 

1. Wihi na wihi a ni nfanelo ya ku nyikiwa mathsamelo ya mahanyelo ya ku yenela ku kota 
ku tendera ta mavabzi, ku yambala, xikhafu, munti, ku nyameliwa hi dokodela, ni 
tin'wani ta mahanyele; a ni nfanelo kambe ya ku pfuniwa loko a nga wu kumi ntirhu. 



loko a ni mavabzi, wu lima , wu felakazi, wu koxa, kumbe ku luzekeliwa hi lesvi svi nga 
mupfuna mahanyeleni ya siku ni siku. 
2. A wu b'eleki ni wu tsonguana li fanela ku yamukela nseketelo yo karhi. Hin'kwasvu 
svivanana, nhambi lesvi svi psaliweke handle ka muthxadu, svi fanele ku kuma 
mapfunele ya ku fana. 

ARTIGO 26 

1. Wihi na wihi a ni nfanelo ya ku kuma ku djondza. A ku djondza y mahala, ngopfu 
ngopfu e ka mabuku lawa ya ku sangula. A wu djondzisi la ku sungula y nsindzisa. A wu 
djondzisi la ku tiva mintirhu li fanele ku yandzisiwa; a wu djondzi la svi kolwe le svi kulo 
li fanele ku pfuleliwa vanhu hin'kwavu hi ndlela ya ku fana. 

2. A wu djondzisi ku laveka li kongometa ngopfu ngopfu a ku bzala moya wa ximunhu ni 
ku tiyisisa wu hloniphi la tinfanelo ni wu khululeki la wumunhu, ku fundhisa mahanyela 
ya ku twisisana, ku hlonipha mapimu ya vambe, ku twanana ni ma tiku ya vambe, ku 
bzala ntwananu xikarhi ka tixaka ni ma kereke ya ku hambana, ni ku yendia xa 
nthxumu ndzeni ka nthlanganu wa ma tiku ya misava a ku kota ku tiyisa kurhula a 
misaveni. 

3. Ka nyikiwa e ka vapsali a nfanelo ya ku kheta a djondzo leyi va yi lavaka ku yi nyikiwa 
vana. 

ARTIGO 27 

1. IMunhu wihi na wihi a khululekike a ku nghena ni ku hanya a mahanyelo ya siku ni siku 
ya mughanga wo karhi, ya ku tirhisa kumbe ku londzola a svi yendio sva mughanga 
lowu ni ku pfunisela ku yandzisa wutivi ni ku londzola a mihandzu ya wutivi leli. 

2. Hin'kwavu vanhu va ni nfanelo ya wu sirheli mayelanu ni hin'kwatu timhaka le t 
fambelanaka ni wu hambhi kumbe wu qambhi hi kola ka wu tivi, a matsalwa ni svi 
yendio hin'kwasvu svo qambhiwa hi yena. 

ARTIGO 28 

1. Hin'kwavu vanhu vani nfanelo ya ku, e mahanyeleni ya siku ni siku, a misaveni 
hin'kwayu, ku ni nawu ni mafumele ya ku yelana ni svi leleto sva Xiphumelelanu lexi, a 
kuve kuta koteka ku vanhu va hanya ndzeni ka tinfanelo ni nkhululeko lesvi svi 
haxiwaka e ka papela leli. 

ARTIGO 29 

1. A munhu a ni ti n'sindzisa ndzeni ka ma hanyele ya tiku, handle ka ti nsindzisa leti a svi 
koteki a ku bzala ni ku hluvukisa a wu munhu lakwe. 

2. A svi faneli ku a munhu a tsemeliwa ndzelekani e ka ku hanya ka ti nfanelo ni wu 
khululeki leli li haxiwaka hi xipfumelelanu lexi; ntsena svi nga koteka loko a mahanyele 
kumbe ma mahele lawa ma kongoma ku thikameza ti nfanelo ni wu khululeki la 
van'wani ndzeni ka nawu. 

3. A ti nfanelo ni wu khululeki leli a li faneli ku hanyiwa hi ndlela ya ku djikisa a 
nkongometo ni ma sungulo ya Nthlanganu wa Matiku. 

ARTIGO 30 

Sva yalisiwa ku tirhisa xileleto xihi na xihi xa xipfumelelanu lexi hi ndlela ya ku a munhu, 
nthlanganu wa vanhu kumbe nfumu wa tiku lihi na lihi, a yendia svi yendio le svi kongomaku ku 
hahlula ti nfanelo ni wu khululeki leli li haxiwaku e ka xipfumelelanu lexi. 

